stanford-oval/wikipedia huggingface dataset:
You Don't Know Me (שיר של בן פולדס)

You Don't Know Me הוא שמו של הסינגל המוביל מאלבום האולפן השלישי של בן פולדס, "Way to Normal". בשיר משתתפת רג'ינה ספקטור. שיר זה הוא גם השיר הרביעי באלבומו של פולדס "Stems and Seeds".
הקלטה

בן פולס התקשר לרג'ינה ספקטור וביקש שהיא תיקח חלק בהקלטת השיר. בריאיון ברולינג סטון הוא הסביר: "פשוט התקשרתי אליה וקמנו ועשינו את זה. היה לי חלק שרציתי שהיא תשיר אותו, אבל היא הוסיפה המון. יש דברים שפשוט יצאו מהפה שלה שלא היו בתוכנית, וזה נהדר. זה די מה שרציתי. האקורדים של השיר היו כל כך פשוטים שלא היה הרבה מקום לזה, אבל היא אחת מאותם אנשים מוכשרים. כשהיא עובדת זה טוב מפחיד. היא פשוט כולה כישרון".
וידאו קליפ

את הוידאו קליפ הרשמי לשיר "You Don't Know Me" ביים הצמד הקומי טים & אריק, והוא מציג את השניים כזוג אומלל. צילומים אלו משולבים בין הצילומים בהם נראים בן פולדס, המתופף סם סמית' והבסיסט ג'ארד ריינולדס מנגנים על הדשא מחוץ לביתם של הזוג. רג'ינה ספקטור עצמה לא השתתפה בצילומי הווידאו קליפ, אם כי ניתן לראות בו צילום סטילס שלה, בחדר המגורים. בווידאו קליפ מופיע גם ג'וש גרובן.
הצלחה מסחרית

הסינגל נכלל ב-"Wish You Were Here", פרק ה-11 של העונה ה-5 של הסדרה המצליחה "האנטומיה של גריי" של רשת ABC. בינואר 2015 השיר הופיע בפרסומת של Nationwide Insurance, חברת ביטוח אמריקאית.
רשימת השירים

"You Don't Know Me" ‏ - (3:12 דקות)
"Hiroshima (B B B Benny Hit His Head)" ‏ - (3:37 דקות)
"Brainwashed" (Non-album track) ‏ - (3:35 דקות)
הערות שוליים

↑  Downs, David (13 באוגוסט 2008). "Why I Leaked It: Ben Folds Comes Clean About His Fake (And Real) New Album, "Way To Normal"". Rolling Stone. ארכיון מ-2017-11-24. נבדק ב-2008-11-29. {{cite web}}:  (עזרה)
↑  "Triangle Music: New Ben Folds video - "You Don't Know Me"". Trianglemusic.blogspot.com. 2008-09-11. נבדק ב-2011-02-11.
| --- | --- |
בקרת זהויות :  MusicBrainz release group: 1a6aa3ee-bf0b-344e-b353-e9877b2d8e09
You Have Been Loved

"You Are Been Loved" הוא סינגל של הזמר האנגלי ג'ורג' מייקל שהוקלט לאלבום האולפן השלישי שלו, Older. השיר, שיצא, על ידי וירג'ין רקורדס, ב-8 בספטמבר 1997, נכתב על ידי מייקל ודייוויד אוסטין והופק על ידי מייקל. נכון לספטמבר 2021, השיר הושמע למעלה מ-15 מיליון פעמים בספוטיפיי.
רקע

מייקל כתב את השיר על מאהבו, אנסלמו פלפה, שמת ממחלה הקשורה לאיידס ב-1993.
ביקורת

בעיתון Sunday Mirror נכתב כי: "בלדה יפה. בהתחשב באירועים האחרונים, זה מכה את האקורד המושלם. מספיק."
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  אוסטרליה | מצעד הסינגלים האוסטרלי | 75 |  |
|  אירופה | אירופה הוט 100 | 9 |  |
|  אירלנד | מצעד הסינגלים האירי | 11 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 21 |  |
|  הולנד | מצעד 100 הסינגלים ההולנדי | 44 |  |
|  הממלכה המאוחדת | מצעד הסינגלים הבריטי | 2 |  |
|  סקוטלנד | מצעד הסינגלים הסקוטי | 4 |  |
|  פולין | ZPAV | 9 |  |
|  פלנדריה | אולטראטופ 50 | 7 |  |
|  שוודיה | סוורייטופליסטן | 53 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  הולנד | מצעד 40 הסינגלים ההולנדיים | 205 |  |
|  הממלכה המאוחדת | מצעד הסינגלים הבריטי | 72 |  |
נתוני מכירות

| מדינה | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
הערות שוליים

↑  You Have Been Loved, ארכיון מ-2020-11-07, נבדק ב-2021-09-12
↑  Lucy Ellis; Bryony Sutherland (1998). The Complete Guide to the Music of George Michael & Wham!. Omnibus Press. p. 77. ISBN 978-0711968226. ארכיון מ-2021-09-12. נבדק ב-2021-09-12.
↑  Sunday Mirror. 7 September 1997. p. 37.
| --- | --- |
בקרת זהויות :  MusicBrainz release group: eb149b39-37d2-3f08-8779-bd51a52604d9  MusicBrainz work: 228db7d2-abad-4318-bab1-286a8a1bc2ec
אות

ערך זה עוסק בסימן המייצג צליל. אם התכוונתם למשמעות אחרת, ראו .
האות P מעוטרת, בספר תנ"ך בלטינית משנת 1407
אות היא סימן המייצג צליל בכתיבה בראשי תיבות (להבדיל משיטות כתב שבהן סימנים מיצגים הברות או מילים שלמות). אוסף האותיות המצוי בשימוש בכתיבה בשפה מסוימת מכונה אלפבית. האותיות מתחלקות לשני סוגים:
עיצורים – אותיות שכל אחת מהן מייגת צליל מסוים בשפה המדוברת.
אמות הקריאה – אותיות המציינות תנועות, לאופן הגייתם של העיצורים.
רבים מהצלילים שמשקפים העיצורים משותפים לשפות רבות, ויחד עם זאת יש עיצורים ייחודיים לשפות מסוימות. האות ח, למשל, מופיעה באלפבית העברי אך אין לה מקבילה באנגלית. לאות J של האנגלית אין מקבילה בעברית, והיא מיוצגת באמצעות הצירוף ג'. לאות W של האנגלית אין כל מקבילה בעברית (אם כי נהוג להביע בצירוף "וו" (שתי אותיות ו' ברצף)).
ייצוג האותיות

בשפות רבות מקובלות שתי צורות בסיסיות לרישומן של אותיות:
דפוס – אותיות המופיעות בטקסטים מודפסים, כגון ספרים, עיתונים ומסכי מחשב.
כתב – אותיות הנכתבות בכתב יד של אדם. לעיתים משמשות אותיות כתב גם בדפוס, בעיקר למטרות דקורטיביות.
לצורה הבסיסית של האותיות יש ייצוגים גרפיים מגוונים, המונחים משיקולי עיצוב. כל אחד מייצוגים אלה קרוי גופן.
בנוסף לדרך עיקרית זו של כתיבת אותיות, משמשות גם דרכים נוספות, למטרות מיוחדות, כגון:
כתב ברייל – ייצוג אותיות בצורה המאפשרת קריאתן על ידי עיוורים, באמצעות מישוש.
קוד ASCII – ייצוג פנימי של אותיות במחשב.
קוד מורס – להעברתן של אותיות במכשירי טלגרף.
אלפבית צלילי – המשמש להעברה אמינה של אותיות בערוצי קשר הסובלים מרעש.
הבחנה נוספת, המתקיימת באלפבית הלטיני, למשל, היא בין אות רגילה לאות גדולה. בדרך כלל משמשת האות הרגילה, אך בתחילת משפט (ובמקרים נוספים) באה אות גדולה. דוגמה: a (קטנה), A (גדולה). באלפבית העברי משתנה צורתן של האותיות כמנפצ כאשר הן מופיעות בסוף מילה, לצורה ךםןףץ.
בשפות מסוימות דוגמת ערבית, הינדית ולעיתים אף כתב יד באנגלית האותיות מתחברות.
צורתן של האותיות המקובלת בימינו משקפת התפתחות של אלפי שנות כתיבה, שבמהלכן חלו שינויים מהותיים בצורתן של האותיות.
האותיות הן:
א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת.
ראו גם

קורותיה של האות הגרמנית ß.
לקריאה נוספת

משה שפיצר (עורך), אות היא לעולם – קובץ מאמרים מוקדש לעיצוב האות העברית, בהוצאת האגודה לאמנות יהודית, תשמ"א.
אותיות יווניות על-גבי כד יווני עתיק
איי סנטה קרוז

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  11°00′S 166°15′E﻿ / ﻿11°S 166.25°E﻿ / -11; 166.25
 שטח:  747 קילומטר רבוע
 נתונים מדיניים
 מדינה:  איי שלמה 
 אזור זמן:  UTC +11
  (למפת איי שלמה מוגדלת) הוניארה בואלה טולאגי גיזו פפואה גינאה החדשה  ים שלמה ים האלמוגים האוקיינוס השקטאיי סנטה קרוז(למפת איי שלמה רגילה) הוניארה בואלה טולאגי גיזו פפואה גינאה הח.  ים שלמה ים האלמוגים האוקיינוס השקטאיי סנטה קרוז
 
מפה של איי סנטה קרוז
תצלום אווירי של נאס"א של האי ננדו, האי הגדול מבין איי סנטה קרוז
מפה של "איי המלכה שרלוט", המבוססת על מסע גילוי פיליפ קרטרט ב-1767
איי סנטה קרוז הם קבוצת איים באוקיינוס השקט, חלק ממחוז טמוטו של מדינת איי שלמה. האיים שוכנים במרחק של כ-400 קילומטרים מדרום מזרח לארכיפלג איי שלמה. איי סנטה קרוז שוכנים צפונית לארכיפלג ונואטו ונחשבים לחלק מהאזור האקולוגי של יערות הגשם של ונואטו.
גאוגרפיה

המונח איי סנטה קרוז משמש לעיתים כשם כולל לכל האיים של מחוז טמוטו של איי שלמה של ימינו.
האי הגדול ביותר הוא Nendö, הידוע גם בשם האי סנטה קרוז. שטח האי הוא 505.5 קמ"ר והנקודה הגבוהה ביותר בו נמצאת 549 מטרים מעל פני הים. באי יש מעל 5,000 תושבים. העיר הגדולה ביותר היא לאטה. לאטה ממוקמת בננדו והיא בירת מחוז טמוטו.
איים נוספים השייכים לקבוצת סנטה קרוז  הם ואניקורו (שמורכב למעשה משני איים, באני ושכנתה הקטנה תיאנו) ואוטופואה. לוואניקורו שטח של 173.2 קילומטרים רבועים ואוכלוסייה של 800 תושבים. אוטופואה משתרעת על פני 69 קמ"ר ואוכלוסייתה מונה 848 תושבים. הנקודה הגבוהה ביותר באוטופואה היא בגובה 380 מטרים מעל פני הים.
איי סנטה קרוז הם בני פחות מחמישה מיליון שנה. האיים נדחקו כלפי מעלה על ידי ההכנעה הטקטונית של הלוח ההודו-אוסטרלי הנע צפונה מתחת ללוח הפסיפי. האיים מורכבים ברובם מאבן גיר ואפר וולקני על פני אבן גיר. הנקודה הגבוהה ביותר באיי סנטה קרוז נמצאת בואניקורו, בגובה 924 מטרים.
הערות שוליים

↑  Dieter Mueller-Dombois, F. Raymond Fosberg: Vegetation of the Tropical Pacific islands. p. 89. Springer 1998. מסת"ב 0-387-98285-X. Online in Google Books
| --- | --- |
בקרת זהויות :  NLI: 987007555965705171  GND: 4051652-0  LCCN: sh85117366  VIAF: 234587141   WorldCat (עם VIAF): 234587141
אייסטולף

| --- | --- |

 לידה:  צ'יווידאלה דל פריולי
 פטירה:  דצמבר 756 פאביה, דוכסות מילאנו 
 מדינה:  ממלכת לומברדיה 
 בן או בת זוג:  Giseltrude 
 
אייסטולף (בכתיב לטיני: Aistulf‏, מת ב-756) היה דוכס פריולי משנת 744, הפך למלך הלומברדים בשנת 749, והחל משנת 751 נשא גם בתואר דוכס ספולטו. אייסטולף היה בנו של פמו שהיה הדוקס (Dux) של פריולי.
אחרי שפמו, אביו של אייסטולף, כלא את הפטריארך קליקסטוס ב-731, ציווה מלך לומברדיה ליותפראנד על החלפתו בבנו הבכור, רטכיס. רטכיס ואיילסטולף השתתפו שניהם בקרבותיו של ליותפראנד נגד הדוקס המורד של ספולטו, טרנסמונד השני. לאחר תקופה קצרה שבה מלך הילדפראנד, עלה רטכיס לכס המלוכה. אייסטולף אם כן ירש בהדרגה בתפקידיו את אחיו, רטכיס (ולא את אביו, שנמלט על נפשו עד שרטכיס הצליח לשכך את זעמו של ליותפראנד). אחרי שרטכיס הפך למלך לומברדיה, ירש אייסטולף את תואר הדוקס. ב-749 החליט רטכיס לפרוש למנזר ואייסטולף הפך למלך. אייסטולף המשיך את מדיניות אחיו, של התפשטות ומתקפות נגד הכס הקדוש ונגד האקסרכיה של רוונה מטעם האימפריה הביזנטית. ב-751 הוא הצליח לכבוש את העיר רוונה ואיים על רומא, תוך שהוא דורש מס גולגולת. באותה שנה הצליח גם לכבוש את איסטריה מידי הביזנטים.
האפיפיורים התקשו להתמודד עם הסכנה ועם חוסר האונים של הקיסר הביזנטי, ופנו לבקשת עזרה למאיורדומוס מן השושלת הקרולינגית של ארמון אוסטרזיה, שמלכו בפועל על ממלכת הפרנקים. בשנת 741 ביקש גרגוריוס השלישי סיוע מקרל מרטל, אבל הלה היה עסוק בלחימה באזורים אחרים. ב-753 ביקר האפיפיור סטפנוס השני את בנו של מרטל, פפין הגוץ, שהכריז על עצמו כמלך הפרנקים תוך הסכמה של האפיפיור זכריה. כאות תודה לתמיכת הכס הקדוש בהמלכתו, חצה פפין את הרי האלפים והביס את אייסטולף (ראו מתת פפין). השטחים שאייסטולף כבש באזור אמיליה-רומאניה ופנטפוליס ניתנו לאפיפיור.
אייסטולף מת בתאונת ציד ב-756 ודזידריוס (אנ') ירש את כס המלוכה של לומברדיה.
הערות שוליים

↑  עוד צורות בהן מופיע שמו במקורות שונים: Ahistulf, Aistulfus, Haistulfus או Ailstolf
↑  הכנסייה הקתולית בימי הביניים: אידאולוגיה ופוליטיקה עמ' 208
| --- | --- |
בקרת זהויות :  GND: 102419353  VIAF: 76706671   WorldCat (עם VIAF): 76706671
איירן

| --- | --- |

בקבוק איירן
 מוצא:  טורקיה, איראן 
 מועד הכנה ראשוני:  האלף ה־5 לפנה״ס 
 
איירן (Ayran) הוא משקה יוגורט המוגש קר וכן רוטב למאכלי בשר כגון קבב, כריכי בשר ומאפים ממולאים בבשר.
האיירן מורכב מיוגורט אשר מעורבב עם מים או מי סודה ומלח ליצירת מרקם אוורירי. המתכון של האיירן משתנה ממדינה למדינה ומאזור לאזור. יש המוסיפים מיץ מלפפונים במקום כל המים או חלק מהם, שום כתוש, אבקת פלפל, נענע קצוצה וקליפת לימון מגוררת.
מקורו של האיירן ככל הנראה בצורך שהיה קיים לשימור ועיכוב תהליך החמצתו של היוגורט על ידי המלחתו, ודילולו במים (לשם הקטנת ריכוז המלח) לפני השימוש בו. האיירן נפוץ מאוד בטורקיה כיום ונחשב       למשקה הקל העממי המקובל מאוד            במסעדות, במזנונים מהירים ובאירוח ביתי. הוא מוגש ללא כל תוספת בכוסות זכוכית באירוח ביתי. האיירן נפוץ גם בארמניה, בקפריסין, בבולגריה, בסוריה, בלבנון, באזרבייג'ן ובמדינות נוספות בבלקן ובמזרח התיכון.
בשנות ה-90 החל ייצור ושיווק האיירן 3% שומן בישראל.
אייסטיים הרצליה

| --- | --- |

 מידע כללי
 מדינה:  ישראל
 תאריך ייסוד:  2008 
 ליגה:  הליגה הלאומית
 נשיא:  ישראלאיוון מקלקוב
 מאמן:  ישראלאיוון מקלקוב
 
אייסטיים הרצליה (בתרגום מאנגלית: זמן קרח הרצליה) הוא מועדון הוקי קרח ישראלי אשר מתמודד בליגת ההוקי קרח הישראלית וזכה באליפות 2009 אחרי שגבר על מ.ה. מעלות בגמר הליגה. צבעי המדים של הקבוצה הם צהוב, לבן וכחול כהה. הקבוצה חברה באגודת מכבי.
תארים

אליפות ליגת ההוקי קרח הישראלית: 2009
אדוארד אולמן

| --- | --- |
אין תמונה חופשית
 לידה:  24 ביולי 1912 שיקגו, ארצות הברית 
 פטירה:  1976 (בגיל 63 בערך) סיאטל, ארצות הברית 
 ענף מדעי:  גאוגרפיה תחבורתית 
 מקום לימודים:  אוניברסיטת שיקגו 
 מוסדות:  אוניברסיטת וושינגטון 
 
אדוארד לואיס אולמן (באנגלית: Edward Louis Ullman‏; 24 ביולי 1912 – 1976) היה בנו של המלומד הקלאסי ברתולד אולמן, היה גאוגרף שהתמחה בנושא תחבורה. עיקר הקריירה שלו היה באוניברסיטת וושינגטון, והיה מראשוני הדוחפים למהפכה הכמותית בגאוגרפיה.
קריירה

אולמן הוכשר כגאוגרף באוניברסיטת שיקגו, שם הושפע מהדגש האורבני והכלכלי במדעי החברה. בעקבות עבודת הדוקטורט שלו, הוא החל קריירה של לימודי התחבורה. הוא התגייס בזמן מלחמת העולם השנייה, והיה מומחה לשירותי תחבורה אסטרטגית בצבא ארצות הברית.
אחרי המלחמה הוא שירת במילואים כקצין בצי ארצות הברית והיה הכלכלן של הוועדה הימית של ארצות הברית. הוא גם ערך מחקר לפיקוד המטות המשותפים בפנטגון ובמחלקת המדינה. לאחר המלחמה הוא התקבל לעבודה במחלקה לגאוגרפיה אנושית באוניברסיטת הרווארד ומשנסגרה המחלקה הוא עבר מערבה לסיאטל.
בשנת 1951 הוא החל את עבודתו האקדמית במחלקה לגאוגרפיה, אוניברסיטת וושינגטון ושם השתלב בצוות המחלקה ובצוותי מחלקות אחרות בנושאים הקרובים לליבו. באמצע שנות החמישים, הוא קיבל מלגת פולברייט ויצא לרומא ולישראל, והשלים מחקרים גם בגרמניה. אולמן העמיד את כישוריו גם ליחידות אחרות של ממשלת ארצות הברית, כמו הוועדת לפיקוח על הגרעין וכן נתן ייעוץ לחברת הרכבות אמטרק שנהנתה משירותיו בשנותיו המעצבות.
מחקר

אדוארד אולמן מילא תפקיד מרכזי בהנעת המהפכה הכמותית בגאוגרפיה האנושית ושינוי פני המקצוע. מאחר שהכיר את הגאוגרפיה האמריקאית עוד מלפני מלחמת העולם השנייה, וכן נחשף כרפרנט למאמר יוצא הדופן של פרד שייפר (Schaefer (1951 בנושא כיוונה של הגאוגרפיה האמריקאית. אולמן ידע כי מעמדה של הגאוגרפיה האנושית הוא נמוך, והוא חווה את תוצאות הדימוי כאשר נסגרה המחלקה בהרווארד והוא פוטר מעבודתו.
את המעמד הנמוך של הגאוגרפיה, שלא זכתה לחשיבות בעיני דיסציפלינות אחרות, הוא חש גם באמצעות ניסיונו במלחמה במלחמת העולם השנייה. ניסיון שבו נפגש עם כלכלנים וסוציולוגים ואנשי מדעי החברה האחרים בפעילותם המשותפת. אולמן, שחווה את חוסר חשיבות הגאוגרפיה האנושית, הונע לחדש את המקצוע ולהפוך אותו למקצוע מעשי יותר. כמו כן לשפר את היישומיות החברתית שלו לאחר שנסגרה המחלקה לגאוגרפיה בהרווארד.
למעשה הדחף של אולמן לחדש את הגאוגרפיה לא התרחשה לפתע באותם ימים, אלא היה מושרש היטב בהבנה מוקדמת יותר. כשהשתלב במחקרים עירוניים, עם אנשי דיסצפלינות אחרות, הבין כי צריך ליצור פארדיגמה אחרת בגאוגרפיה אנושית, תוך עזיבת הפארדיגמות הקודמות של דטרמיניזם סביבתי או מחקרים רגיונליים. לכן אולמן פנה למחקרים תאורטיים, בייחוד אלה על מיקומם של ערים. מחקרים אלה נוצרו עוד לפני מלחמת העולם השנייה וכך פרסם עם צ'ונסי האריס את המודל של העיר הרב-קוטבית בשנת 1945. יחסיו המוקדמים של אולמן עם חוקרים בדיסציפלינות אחרות, כמו כלכלנים וסוציולוגים, היו כאמור סיבה נוספת לכך שהגישה האקדמית שלו הייתה פרוגרסיבית.
כחלק מהמגמה שפיתח אחרי מלחמת העולם, ועד לשינוי המשמעותי בגאוגרפיה האנושית (המהפכה הכמותית), אולמן, המתמחה בגאוגרפיה של התחבורה. הוא הגדיר את הגאוגרפיה כמדע מרחבי והרחיב את מושג האינטראקציה המרחבית, ופיתח את המודל של האינטראקציות המרחביות.
לעומת אולמן באוניברסיטת וושינגטון, המחלקה לגאוגרפיה באוניברסיטת שיקגו, ניסתה לעצב את זהות הגאוגרפיה עם הגישה האזורית הפונקציונלית. זאת כדי להתחרות בלימודי האזור - תחום מחקר חדש. אולמן לא הסכים ברצון עם הגישה שהתפתחה בשיקגו, כי ראה בה עדיין ניצני קשרים לדטרמיניזם הסביבתי ולגאוגרפיה הרגיונלית, שאותם הגדיר כצורת חשיבה נאיבית שמשתמשת במתודולוגיה פשוטה של שכבות המפה. אולמן טען שסוג כזה של גאוגרפיה רואה כמטרת-על שלה חלוקה סטטיסטית או גאוגרפית כיעד סופי, אבל צריך לכוון את המקצוע לכיוונים אחרים.
מאמרו של פרד שייפר (1951) שחולל את המהפכה הכמותית, והוויכוח שהתנהל סביבו, נראו לאולמן כוויכוחי סרק על מהותו של המקצוע. משום שהם עסקו בפרשנות האמריקאית לתפיסת העולם הגרמנית שהייתה נהוגה בגאוגרפיה האירופאית. אולמן דרש הרבה מעבר לוויכוח על פרשנות - הוא ביקש מהפכה בחשיבה, במתודולגיה ובכיווני המחקר.
מכל מקום, אולמן השיג בנפרד קרנות מחקר, עשה מאמץ לקבל נתוני תחבורה מסוימים ובסופו של דבר הציע מודל קונספטואלי המציג אינטראקציה מרחבית. לאחר מכן, הוא לא העמיק עוד את נושא המחקר התאורתי, וכיוון את עצמו למחקר יישומי, כגון פיתוח אזורי, כדי לתרגל את הגאוגרפיה שלו לטובת החברה.
התאוריה של אולמן, המשיכה להתפתח על ידי חוקרים צעירים אחרים במחלקה לגאוגרפיה באוניברסיטת וושינגטון, בראשותו של ויליאם גאריסון, והייתה למחלקה מובילה במהפכה הכמותית.
המודל של אולמן

מודל האינטראקציות המרחביות שפיתח אולמן, נשען על מודל כוח המשיכה של ניוטון שאומר: שעוצמת כוח המשיכה נמצא כמכפלת המסות של הגופים הנמשכים זה לזה, מחולק במרחק בין הגופים. ככל שהמסות גדלות, כוח המשיכה גדל, וככל שהמרחק בין הגופים גדל כוח המשיכה יקטן. אולמן יישם את המודל לקשר בין יישובים, שבהם גודל האוכלוסייה מהווה את המסה במודל של ניוטון, והמרחק בין היישובים הוא שווה לאלמנט המרחק במודל של ניוטון.
אולמן הוכיח בעזרת נתוני תעבורה ותחבורה את נכונות המודל, שנעשה בו שימוש מקובל לחיזוי עוצמת קשרי תחבורה, מסחר טלפונים ועוד. אולמן הבין כי לא מספיקים שני המשתנים האלה כדי לחולל תחבורה ותעבורה בין מקומות, והוא הוסיף לכך שלוש סיבות כלכליות שמחוללות את התעבורה בין המקומות: השלמה, תחרות והזדמנות ביניים.
במונח ״השלמה״ הכוונה הייתה לכך כי במקום אחד יש ביקוש למוצר/סחורה שישנו במקום אחר ולכן תיווצר תנועה ביניהם. ״תחרות״, תיווצר כאשר ישנם מספר יצרנים שמתחרים ביניהם על ״שווקים״ לתוצרת. והמונח השלישי, ״הזדמנות ביניים״ משמעותו שכאשר נוצר כבר צורך לתחבורה בין נקודה אחת לשנייה (כמו בין עיר א' לעיר ב'), כדאי יהיה שהתחבורה תעבור בכל המקומות הקטנים יותר הנמצאים על הדרך בין א' לב', שאחרת לא היו זוכים לתחבורה בגלל גודלם הקטן.
הערות שוליים

↑  Harris, C. D. (1977). "Edward Louis Ullman, 1912-1976". Annals of the Association of American Geographers. 67 (4): 595–600.
↑  Fournier, E. J. "Edward Ullman, the Port of Mobile, and the birth of modern economic geography". The Role of the South in the making of American Geography: Centennial of the American Association of Geographers, 2004. p 320.
↑  Who's Who is America. 1976-1977. v. 2, p 3197.
↑  Harris, C. D.; Ullman, E. L. (1945-01-01). "The Nature of Cities". The Annals of the American Academy of Political and Social Science. 242: 7–17.
↑  , Sugiura, Y., 1999, Edward Ullman, A Geographer Searching for Spatial Science, Japanese Journal of Human Geography,

Volume 51 Issue 1 Pages 1-22
↑  ,Ullman, E. 1953, Human Geography and area Research

Journal

Annals of the Association of American Geographers

Volume 43, 1953

pp. 54-66
| --- | --- |
בקרת זהויות :  BnF: cb12282539b (data)  GND: 125369429X  ISNI: 0000 0000 8103 2071  LCCN: n80007901  NTA: 068584474  SNAC: w6kn1sqz  SUDOC: 067048579  Trove: 1106850  VIAF: 24663784   WorldCat (עם VIAF): 24663784 
מודל העיר הרב-מוקדית, כאלטרנטיבה למודלים האחרים שהיו ידועים, שפיתחו האריס ואולמן, 1945.
מפת דרכי הסחר באירופה בסוף ימי הביניים. המודל של אולמן, יכמת את גודל האוכלוסייה במוקדים השונים, ובעזרת מושגי ההשלמה והתחרות יסביר את נתיבים אלה.
You Don't Know What to Do

You Don't Know What to Do (בעברית: אתה לא יודע מה לעשות) הוא סינגל של הזמרת מריה קארי, מתוך אלבומה ה-12 Me. I Am Mariah... The Elusive Chanteuse. השיר יצא כסינגל הרביעי והאחרון מהאלבום ב-30 ביוני 2014 בשיתוף הראפר וייל.
השיר הגיע למקום ה-14 במצעד השירים שבוולוניה, והשלישי במצעד השירים הדיגיטליים הבינלאומיים שבקוריאה הדרומית.
רקע וכתיבה

השיר נכתב על ידי קארי עצמה, ג'רמיין דופרי, בראיין מייקל קוקס, פטריק אדמאס וטרי גונזלס והופק על ידי השלושה הראשונים. פטריק אדמאס וטרי גונזלס מופיעים בקרדיטים על כתיבת השיר מאחר שהשיר מסמפל את השיר "I'm Caught Up in a One Night Affair" שנכתב על ידי אדמאס וגונזלס למרות שבפועל השיר נכתב רק על ידי קארי, דופרי וקוקס.
השיר עורר סערה בעולם בעקבות כך שעטיפת הסינגל בה מצולמת קארי עצמה עברה עבודת פוטושופ. קארי הגיבה לדברים והצהירה כי אין לה ידיעה באיך נראות התמונות והעטיפות עד ליציאתן. על מנת לקדם את השיר הופיעו קארי ווייל עם השיר בתוכנית "Today" בארצות הברית.
ניתוח מוזיקלי

מבחינה מוזיקלית השיר הוא שיר דיסקו ואילו מבחינה לירית השיר מדבר על הניסיונות הכושלים של בן זוגה של קארי להיות רומנטי כלפיה. בשל היעדר קליפ השיר לא זכה להצלחה בעולם פרט לבלגיה ודרום קוריאה שהיו שתי המדינות היחידות בהם השיר נכנס למצעד שלהם.
למרות זאת, השיר זכה לביקורות חיוביות בקרב מבקרי המוזיקה אשר החמיאו לעובדה שהזמרת השתמשה בדיסקו בשיר וכינו את המהלך הזה כ"החזרת הדיסקו לתחייה" ואף כינו אותו השיר הכי טוב באלבום והשוו אותו לשירים של ג'וסלין בראון, דאפט פאנק, להקת שיק ופארל ויליאמס.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  ולוניה | אולטראטופ 40 | 14 |  |
|  קוריאה הדרומית | סירקל צ'ארט | 3 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 30 ביוני 2014 | רדיו אורבני | דאף ג'אם |  |
| ארצות הברית | 1 ביולי 2014 | רדיו קצבי | דאף ג'אם |  |
איי פאי

|  נתונים גאוגרפיים |
| --- | --- |
 קואורדינטות:  64°20′00″S 62°53′00″W﻿ / ﻿64.333333333333°S 62.883333333333°W﻿ / -64.333333333333; -62.883333333333
 נתונים מדיניים
 על שם:  פאי 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהאיי פאי(למפת חצי האי האנטארקטי רגילה) בסיס חנרל ברנרדו אוהיגינס ריקלמהאיי פאי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי פאי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי פאי
 
איי פאי (באנגלית: Pi Islands) הם קבוצת איים הכוללת שני איים גדולים, ומספר סלעים ושוניות באיי מלכיור, ובארכיפלג פאלמר שבאנטארקטיקה.
האיים מצויים 2 קילומטרים מזרחית לקצה הצפון-מזרחי של האי אומגה שבאיי מלכיור.
היסטוריה > גילוי ומיפוי האי

משלחות ארגנטינאיות סקרו ומיפו  את האזור בשנת 1942 ובשנת 1943.
היסטוריה > מקור השם

נראה ששם האי -שמקורו באות פאי, האות ה-16 של האלף-בית היווני, מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.
שם האי, בדומה לשמות איים אחרים בארכיפלג, שנקראו על שם אותיות באלפבית היווני.
הערות שוליים

↑  גאזט השמות האנטארקטיים הרשמי של ארצות הברית
1 2 3 4  מידע היסטורי וגאוגרפי
| איים באיי מלכיור שבארכיפלג פאלמר הנקראים על שמות אותיות האלפבית היווני (שמות האיים לפי סדר האלפבית היווני) |
| --- | --- | --- |
| איים | אלפא • דלתא • אפסילון • אטא • למדא • אומיקרון • פאי • סיגמא • פסי • אומגה |  |
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
אייזק מק'קים

אייזק מק'קים (באנגלית: Isaac McKim‏; 21 ביולי 1775 – 1 באפריל 1838) היה חבר בית הנבחרים של ארצות הברית מטעם מרילנד,  אחיינו של אלכסנדר מק'קים. בחמש הקדנציות של מק'קים כחבר קונגרס הוא החליף מפלגה שלוש פעמים (מדמוקרטי-רפובליקני לג'קסון רפובליקני לג'קסוניאני).
ביוגרפיה > ראשית חייו

מק'קים נולד בבולטימור בפרובינציית מרילנד, ולמד בבתי הספר הציבוריים, ומאוחר יותר עסק בעיסוקים מסחריים. הוא שירת במלחמת 1812 כעוזר של הגנרל סמואל סמית'.
ביוגרפיה > קריירה פוליטית

לאחר המלחמה שירת מק'קים כחבר בסנאט של מרילנד מ-4 בדצמבר 1821 עד 8 בינואר 1823, אז התפטר.
מק'קים נבחר כדמוקרט לקונגרס ה-17 כדי למלא את התפקיד הפנוי שנגרם כתוצאה מהתפטרותו של סמואל סמית'. באותו יום, מק'קים נבחר כרפובליקני של ג'קסון לקונגרס ה-18 כדי למלא את התפקיד הפנוי שנגרם כתוצאה מהתפטרותו של הנציג הנבחר סמית' וכיהן מ-4 בינואר 1823 עד 3 במרץ 1825. לאחר הקונגרס, מק'קים שימש כאחד המנהלים המקוריים של חברת הרכבות של בולטימור ואוהיו מ-1827 עד 1831.
מק'קים חזר לקונגרס, נבחר כג'קסוני לקונגרס ה-23 וה-24 ונבחר מחדש כדמוקרטי לקונגרס ה-25. הוא שירת מ-4 במרץ 1833 עד מותו בבולטימור, מרילנד, ב-1 באפריל 1838. הוא נקבר בבית הקברות של כנסיית סנט פול.
סוחר

מק'קים היה "כלב ים וסוחר עשיר" ומנהיג בחיי המסחר והתעשייה של בולטימור. היה בבעלותו צי של ספינות סוחר. בין שאר העסקים היה לו מחסן נחושת ברחוב גיי בבולטימור.  הוא הפעיל גם טחנת קיטור לקמח.
הבעלים של "אן מק'קים"

בשנת 1832, הוא התקשר עם חברת בניית הספינות קנארד אנד ויליאמסון, שבסיסה בבולטימור, כדי לבנות את ספינת חלומותיו, הקליפר הבולטימורי "אן מק'קים", שאותה הוא קרא לכבוד אשתו. לאחר מכן הוא המשיך והפך לדגם של רבות מספינות הקליפר שנבנו במהלך 25 השנים הבאות.
מורשת

אייזק מק'קים סיים את בנייתו של בית הספר החופשי הראשון בארצות הברית, McKim Free School, שהוקם על ידי אביו ג'ון מק'קים. בשנת 1837, קנארד אנד ויליאמסון בנו את הבריג "אייזק מק'קים" במשקל 163 טון, שנקרא על שם מק'קים.
הערות שוליים

↑  "Journal of the House of Representatives". Journal by United States Congress: 5. 1837.
1 2  "Biographical Directory of the United States Congress". נבדק ב-16 באפריל 2019. {{cite web}}:  (עזרה)
↑  Matchett's Baltimore director (1837-1838). Baltimore: R.J. Matchett. 1819–1855. p. 224. OCLC 25779091 – via Internet Archive.
| --- | --- |
בקרת זהויות :  LCCN: nr94026054  SNAC: w65b0djz  US Congress: M000516  VIAF: 54031726   WorldCat (עם VIAF): 54031726